Държавен вестник, бр. 68, 2025 г., стр. 7

БРОЙ  68	
Д Ъ Р Ж А В Е Н  В Е С Т Н И К 	
СТР.  7  
Чл. 7. (1) Предадените за отложена замяна 
повредени истински евробанкноти се заменят 
от БНБ в срок до 30 работни дни от датата 
на получаването им в БНБ.
(2) Преценката дали да бъде извършена 
замяна на повредени истински евробанкноти, 
предявени за отложена замяна, се извърш­
ва от комисия на БНБ (Комисия за замяна 
на повредени банкноти) без присъствие на 
предявителя.
(3) Преценката на комисията по ал. 2 е 
окончателна.
Чл. 8. (1) Повредените евробанкноти се 
предявяват за отложена замяна пред БНБ:
1. на гише на БНБ;
2. посредством пощенска пратка с обратна 
разписка или пратка по куриер.
(2) Когато банките не могат да извър­
шат непосредствена замяна на повредени 
евробанкноти, те информират предявителя 
за възможността за предаване за отложена 
замяна на повредените евробанкноти пред 
БНБ и оказват съдействие за това.
Чл. 9. (1) При предявяване на повредени 
евробанкноти за отложена замяна при БНБ 
предявителят:
1. попълва заявление по образец (приложе­
ние № 1); 
2. удостоверява обстоятелства съгласно 
чл. 3 от Решение № 2013/10;
3. представя нотариално заверено изрично 
пълномощно, когато повредените евробанк­
ноти се предявяват от името на друго лице;
4. опакова евробанкнотите в отделен пакет 
(плик/кутия), защитаващ съдържанието му 
от физически и химически въздействия, и 
заедно с придружаващите документи по т. 1, 
2 и 3 поставя евробанкнотите в общ пакет 
(плик/кутия).
(2) Когато повредените евробанкноти се 
предявяват от името и за сметка на:
1. предявителя, той вписва върху пакета 
трите си имена, постоянния си адрес и датата 
на предявяване;
2. друго лице, предявителят вписва върху 
пакета името и адреса на лицето, от чието 
име се извършва предявяването, и датата на 
предявяване.
Чл. 10. (1) При предявяване на повредени 
евробанкноти за отложена замяна на гише на 
БНБ служител/и на БНБ приемат пакета с 
повредените евробанкноти и издават разписка.
(2) При предявяване на повредени евро­
банкноти за отложена замяна чрез пощенска 
пратка с обратна разписка или по куриер 
служител/и на БНБ подписват съответната 
обратна разписка и не издават отделен до­
кумент за получената пратка.
Чл. 11. (1) При предявяване на повредени 
евробанкноти за отложена замяна посред­
ством пощенска пратка или пратка по куриер 
пакетът се изпраща до БНБ на адрес: Касов 
център на БНБ, Комисия за замяна на по­
вредени банкноти, м. Полигона, ул. „Михаил 
Тенев“ № 10, 1784 София.
(2) Всички пощенски и/или куриерски 
разходи по предявяване на пратката с повре­
дени евробанкноти пред БНБ са за сметка 
на предявителя.
Чл. 12. (1) Комисията за замяна на по­
вредени банкноти на БНБ преглежда съдър­
жанието на постъпилия пакет с повредени 
евробанкноти, приети за отложена замяна, 
и прави преценка дали да бъдат заменени 
установените в пакета истински евробанкно­
ти, определена при спазване на условията и 
съотношенията по чл. 3 от Решение № 2013/10. 
(2) Комисията за замяна на повредени 
банкноти на БНБ изисква от предявителя 
на банкнотите да представи декларация за 
произход на средства по реда на Закона за 
мерките срещу изпирането на пари, когато 
такава се изисква от закона.
(3) Преценката дали да бъдат заменени 
евробанкнотите се вписва в протокол за от­
ложена замяна на повредени евробанкноти. 
Екземпляр от протокола се изпраща на пре­
дявителя на евробанкнотите при поискване.
Чл. 13. Българската народна банка съ­
бира такса при отложена замяна на истин­
ски евробанкноти, които са повредени при 
активиране на средства против кражба в 
резултат на неправилното им използване, в 
съответствие с чл. 4 от Решение № 2013/10.
Чл. 14. (1) Когато предявител на повре­
дени евробанкноти е посочил в заявлението 
банкова сметка, по която да бъде преведена 
сумата на заменените банкноти, разходите 
за извършване на превода са за сметка на 
предявителя.
(2) Когато разходите за извършване на 
превода са по-големи от стойността на 
заменените евробанкноти, стойността на 
заменените банкноти се изплаща на каса 
на БНБ в София, за което БНБ уведомява 
предявителя на евробанкнотите. 
Чл. 15. (1) При отложена замяна на по­
вредени евробанкноти стойността на заме­
нените от БНБ евробанкноти, в случай че се 
дължи такава, намалена с дължимите такси 
и разходи на БНБ, се изплаща в полза на 
предявителя им:
1. по посочената от предявителя в заяв­
лението банкова сметка;
2. на каса на БНБ;
3. на каса на БНБ, ако те са предявени 
по реда на чл. 8, ал. 2, но предявителят не